La fel ca și pentru ediția precedentă, nici pentru cea din 2021 nu s-au organizat turnee de calificare. Echipele calificate au fost selectate „pe baza clasamentului competițiilor EHF EURO și campionatelor EHF pentru categorii tinere de vârstă”. Conform regulamentului EHF, „echipele clasate de la locul 1 la locul al 14-lea, împreună cu cele două câștigătoare ale Campionatelor EHF U17, au dreptul să se înregistreze și să participe” la Campionatul European de Handbal Feminin pentru Tineret din 2021.